અગાઉ ૨૦૦૯માં ૫.૫ લાખ ભારતીયોએ અમેરિકાનો પ્રવાસ કર્યો હતો. તે વખતે આ સંખ્યામાં ૨૦૦૮ની સરખામણીમાં ૮% ઘટાડો જોવા મળ્યો હતો. આ વૈશ્વિક મંદીનો ગાળો હતો અને તે સમયે લોકોએ ખર્ચમાં કાપ મૂકયો હતો. ત્યાર બાદ ૨૦૧૬ સુધી દર વર્ષે અમેરિકા જનારા ભારતીયોની સંખ્યામાં વધારો જોવા મળ્યો. જો કે આ બાબતને પણ હંગામી માનવામાં આવી રહી છે. NTTOનું અનુમાન છે કે ૨૦૧૮થી ૨૦૨૨ વચ્ચે અમેરિકા જનારા ભારતીયોની સંખ્યામાં વધારો થશે. ટ્રાવેલ ઈન્ડસ્ટ્રીનું કહેવું છે કે, છેલ્લા થોડા વર્ષોમાં વિદેશ જતા ભારતીયોની સંખ્યામાં ૧૦-૧૨ ટકાનો વધારો થયો છે.